turjo4nis/wikipedia-bn-dump-20250701 huggingface dataset:
আয়ান হিরসি আলি

আয়ান হিরসি আলী (; ; ; Somali: Ayaan Xirsi Cali: Ayān Ḥirsī 'Alī; born Ayaan Hirsi Magan, / ALA-LC: Ayān Ḥirsī 'Alī}} 13 November 1969) একজন সোমালি বংশোদ্ভূত নারীবাদী, লেখক, পণ্ডিত এবং প্রাক্তন রাজনীতিবিদ। তিনি ইসলামের একজন সমালোচক এবং মুসলিম নারীদের অধিকার ও স্ব-নির্ভরতার করার পক্ষে আন্তর্জাতিক ভাবে কাজ করতেন। আয়ান হিরসি আলী নারীদের জোরপূর্বক বিয়ে, অনার কিলিং, বাল্যবিবাহ এবং মেয়েদের যৌনাঙ্গ বিকৃতির বিরোধী ছিলেন। তিনি নারীদের অধিকার রক্ষার জন্য এএইচএ ফাউন্ডেশন নামে একটি সংগঠন প্রতিষ্ঠা করেছেন। আয়ান হিরসি আলী হুভার ইনস্টিটিউশন এবং আমেরিকান এন্টারপ্রাইজ ইনস্টিটিউটে কাজ করেন।

প্রথম দিকে হিরসি আলী একজন মুসলিম ছিলেন পরে তিনি ইসলামকে প্রত্যাখ্যান করে নাস্তিক হয়েছিলেন এবং ইসলামের একজন সোচ্চার সমালোচকে পরিনত হয়। ২০০৪ সালে তিনি থিও ভ্যান গগেকে একটি স্বল্পদৈর্ঘ্য চলচ্চিত্রে সহযোগিতা করেছিলেন। যার বিষয়বস্তু ছিল মৌলবাদী ইসলামী আইনের অধীনে মহিলাদের উপর নিপীড়নের চিত্র তুলে ধরেছিল এবং ইসলামী ধর্মের সমালোচনা করেছিল। ছবিটি বেশ বিতর্ক ছিল মরক্কোর-ওলন্দাজ মোহাম্মদ বৌয়েরি চলচ্চিত্র মুক্তির কয়েক দিন পর ভ্যান গঘকে হত্যা করে। হিরসি আলি বলেছিলেন, ইসলাম একটি অংশ ধর্ম এর একটি অংশ রাজনৈতিক-সামরিক মতবাদ, এর যে অংশটি রাজনৈতিক মতবাদ তার মধ্যে রয়েছে একটি বিশ্ব দৃষ্টিভঙ্গি, একটি আইন ব্যবস্থা এবং একটি নৈতিক কোড যা আমাদের সংবিধান, জীবনধারা, এবং আইনের সাথে সম্পূর্ণ বেমানান। হিরসি আলীর রচিত বই হেরেটিক (২০১৫) তে তিনি ইসলামপন্থীদের পরাজিত করে এবং সংস্কারবাদী মুসলমানদের সমর্থন করে ইসলামের সংস্কারের আহ্বান জানিয়েছেন।

২০০৫ সালে টাইম ম্যাগাজিন হিরসি আলিকে বিশ্বের ১০০ জন প্রভাবশালী ব্যক্তির একজন হিসেবে মনোনীত করেছিল। তিনি ডেনমার্কের সংবাদপত্র জিল্যান্ডস-পোস্টেন থেকে একটি মুক্ত বক্তৃতা পুরস্কার, সুইডিশ লিবারেল পার্টির গণতন্ত্র পুরস্কার এবং সংঘাত সমাধান, নীতিশাস্ত্র এবং বিশ্ব নাগরিকত্বের প্রতিশ্রুতির জন্য নৈতিক সাহস পুরস্কার সহ বেশ কয়েকটি পুরস্কার পেয়েছেন। সমালোচকরা আলীর বিরুদ্ধে তার রাজনৈতিক কর্মজীবন ইসলামফোবিয়ার জন্য অভিযোগ তুলেছেন এবং "ইসলাম ও আরব বিশ্ব সম্পর্কে কর্তৃত্বপূর্ণভাবে কথা বলার জন্য" তার পণ্ডিত যোগ্যতা নিয়ে প্রশ্ন তুলেছেন। ২০১৩ সালে হিরসি আলী যুক্তরাষ্ট্রে চলে আসেন মার্কিন নাগরিক হন।

তথ্যসূত্র 

১৯৬৯-এ জন্ম
জীবিত ব্যক্তি
২১শ শতাব্দীর নাস্তিক
নাস্তিক নারীবাদী
ইসলামের প্রাক্তন সমালোচক
২১শ শতাব্দীর মার্কিন লেখিকা
২০শ শতাব্দীর নাস্তিক
২১শ শতাব্দীর মার্কিন অ-কল্পকাহিনী লেখক
নারী খৎনা বিরুদ্ধ কর্মী
ইসলামের মার্কিন সমালোচক
মার্কিন নারীবাদী লেখক
মার্কিন নারী চিত্রনাট্যকার
মার্কিন যুক্তরাষ্ট্রে ওলন্দাজ অভিবাসী
লাইডেন বিশ্ববিদ্যালয়ের প্রাক্তন শিক্ষার্থী
মার্কিন নাগরিকত্ব প্রাপ্ত ব্যক্তি
মানবাধিকার লঙ্ঘনের শিকার
অজ্ঞেয়বাদী বা নাস্তিক্যবাদী প্রাক্তন মুসলিম
মার্কিন অ-কল্পকাহিনী লেখিকা
মার্কিন যুক্তরাষ্ট্রের নাগরিকীকৃত নাগরিক
মিস্টার ওয়ার্ল্ড কোরিয়া

মিস্টার ওয়ার্ল্ড কোরিয়া (    ) একটি বার্ষিক জাতীয় পুরুষ সৌন্দর্য প্রতিযোগিতা যা মিস্টার ওয়ার্ল্ড প্রতিযোগিতায় দক্ষিণ কোরিয়ার প্রতিনিধি নির্বাচন করার জন্য দায়ী।

মিস এবং মিস্টার ওয়ার্ল্ড কোরিয়া ২০১৫ ২০ নভেম্বর পিয়ংচ্যাং-এর আলপেনসিয়া রিসর্টে অনুষ্ঠিত হয়েছিল। বর্তমান শিরোনামধারী হলেন ইম সিউং-জুন, মিস্টার ওয়ার্ল্ড কোরিয়া ২০১৫।

ইতিহাস 
২০০৯ সালে, হানকুক ইলবো প্রথম মিস্টার ওয়ার্ল্ড প্রতিযোগীকে পাঠান যিনি কোরিয়ার প্রতিনিধিত্ব করেন। মিস এবং মিস্টার ওয়ার্ল্ড কোরিয়ার প্রেসিডেন্ট হলেন পার্ক জিওং-আহ।

শিরোনামধারীরা

মিস্টার ওয়ার্ল্ডের প্রতিনিধিরা 

 রঙের পরিচিতিাবি
মিস্টার ওয়ার্ল্ড কোরিয়ার বিজয়ী মিস্টার ওয়ার্ল্ডে তার দেশের প্রতিনিধিত্ব করেন। মিস এবং মিস্টার ওয়ার্ল্ড কোরিয়া অর্গানাইজেশন ২০১০ সালে মিস্টার ওয়ার্ল্ড কোরিয়া বিজয়ীকে মিস্টার ওয়ার্ল্ডে প্রেরণ করে।

আরো দেখুন 

 মিস্টার ওয়ার্ল্ড
 মিস ওয়ার্ল্ড কোরিয়া

তথ্যসূত্র 

দক্ষিণ কোরিয়ার সুন্দরী প্রতিযোগিতা
মিস্টার ওয়ার্ল্ড
দক্ষিণ কোরীয় পুরস্কার
দক্ষিণ কোরিয়ার জনপ্রিয় সংস্কৃতি
শোকুফে কাভানি

শোকুফে কাভানি (; জন্ম ১৯৭০, তেহরান) একজন ইরানি-অস্ট্রেলিয়ান সমসাময়িক চিত্রকর, অনুবাদক ও শিল্পী। বর্তমানে সিডনিতে বসবাস করছেন। তিনি প্রাথমিকভাবে একজন অনুবাদক এবং ইরানের ইসলামী সমাজের পরবর্তী বিমূর্ত চিত্রশিল্পী হিসেবে পরিচিত। তিনি তার স্থানীয় ভাষা ফার্সি ছাড়াও ইংরেজিতে সাবলীল।

পটভূমি 
তিনি ১৯৭০ সালে তেহরানে জন্মগ্রহণ করেন। তিনি প্রথমে সাদী প্রাথমিক ও মাধ্যমিক বিদ্যালয়ে এবং তারপরে জিন ডি'আর্ক হাই স্কুলে তার শিক্ষা লাভ করেন। পেশাদার নার্স হিসেবে অস্ট্রেলিয়ায় পাড়ি জমানোর আগে তিনি নার্সিংয়ে স্নাতক ডিগ্রির জন্য বান্দর-আব্বাস মেডিকেল বিশ্ববিদ্যালয়ে ভর্তি হন।

জীবন ও কর্মজীবন 

শোকুফে তার চারপাশের ঘটনাবলীর প্রতিক্রিয়ায় ১৯ বছর বয়সে ছবি আঁকা শুরু করেন। ১৯৭৯ সালের ইরানি বিপ্লব সংঘটিত হওয়ার সময় তিনি মাত্র নয় বছর বয়সী ছিলেন। আট বছরের ইরান-ইরাক যুদ্ধ তার উপর গভীর প্রভাব ফেলেছিল। ইরানে থাকাকালীন তিনি চিত্রকর্ম চালিয়েছিলেন, কিন্তু ইরানে তার কাজ কখনোই প্রদর্শন করেননি।

তিনি ১৯৯৪ সালে তেহরানের কেমব্রিজ বিশ্ববিদ্যালয় কেন্দ্র থেকে ইংরেজিতে প্রথম শংসাপত্র অর্জন করেন। তিনি ইরা (শেমস) ফ্রিডল্যান্ডার দ্বারা "দ্যা  বহিৰ্লিং ডর্ভিসেস" () অনুবাদ শুরু করেন, যা জারিয়াব পাবলিশার্স দ্বারা ২০০৪ সালে (১৩৮২) প্রকাশিত একটি সেরা বিক্রীত বই। বইটি ঘূর্ণায়মান দরবেশ ও যে অনুষ্ঠানগুলির সাথে তারা জড়িত তা নিয়ে লেখা। পশ্চিমা বিশ্বে রুমি নামে পরিচিত মেভলানা জল্লাদিন-বালখির কাহিনী আখ্যানের মধ্যে আবদ্ধ। বইয়ের একটি ঘুরণ দরবেশ অনুষ্ঠান সেমার কালো সাদা-ফটো আছে, যা দরবেশ রহস্যময় ও গূঢ় বিশ্বের কাছে একটি জানালা প্রর্দশিত হবে। বেশিরভাগ ছবি ইরা (শেমস) ফ্রিডল্যান্ডারের তোলা। বাকিগুলো নাজিহ ওজালের। মেভলেভিয়া সম্প্রদায়ের ইতিহাস এবং গত ১০০ বছরে তাদের সংগীতের নতুন পদ্ধতি বইটিকে অনন্য করে তুলেছে।

তিনি ২০১৫ সালের জুলাই মাসে ইরানি চলচ্চিত্র নির্মাতা নাসের তাগভাই ও ইরানি লেখিকা শাহরুশ পার্সিপুরের একমাত্র পুত্র আলী তাগভাইকে বিয়ে করেন। তারা ২০১৯ সালে ইংল্যান্ডের লন্ডন শহরের মেহরি পাবলিকেশন হাউস থেকে 'অন দ্য বোট অফ লাইফ' (বাংলা: "জীবনের নৌকায়") নামে একটি কবিতার বই প্রকাশ করেছে, যার মধ্যে আলী তাগভাইয়ের কবিতা ও শোকুফে কাভানির আঁকা ছবি রয়েছে।

তথ্যসূত্র

২০শ শতাব্দীর লেখিকা
২০শ শতাব্দীর অনুবাদক
ইরানি নারী অধিকার কর্মী
তেহরানের ব্যক্তি
ইরানি নারী চিত্রশিল্পী
জীবিত ব্যক্তি
১৯৭০-এ জন্ম
ইরানি মানবাধিকার কর্মী
ইরানি বিক্ষিপ্ত উদ্বাসন
রোমোনা মুর হত্যাকাণ্ড

রোমোনা মুর (১৯৮২-এপ্রিল২০০৩) একজন ২১ বছর বয়সী হান্টার কলেজের অনার্সের ছাত্রী, যিনি ২০০৩ সালের ২৪ই এপ্রিল নিউ ইয়র্কের ব্রুকলিনে নিখোঁজ হন। দুই মাস পরে, তার মৃতদেহ একটি পরিত্যক্ত বাড়ির বাইরে পাওয়া যায়, একজন অজ্ঞাতনামা তার মাকে খোঁজ দিয়েছিল। দুজন পুরুষ সন্দেহভাজনকে গ্রেপ্তার করা হয়েছে; তারা রোমোনাকে অপহরণ, ধর্ষণ, নির্যাতন এবং হত্যা করার জন্য ২০০৬ সালে দোষী সাব্যস্ত হয়েছিল। কলেজে পড়ার সময়, গায়ানা থেকে আসা তরুণ অভিবাসী তার বাবা -মা এবং আত্মীয়দের সাথে বাড়িতে বসবাস করছিল। 

বিচারের সময় ২০০৬ সালের জানুয়ারিতে পালিয়ে যাওয়ার চেষ্টার জন্য এই দুইজনকে হত্যাকাণ্ড এবং রোমোনা সম্পর্কিত অন্যান্য অভিযোগের জন্য প্যারোলে ছাড়াই যাবজ্জীবন কারাদণ্ড দেওয়া হয়েছিল। এই সময়ের মধ্যে একটি পৃথক বিচারে, দুজন সন্দেহভাজন মুরের হত্যা ছাড়াও ২০০৩ সালে ১৫ বছরের এক কিশোরীকে অপহরণ ও ধর্ষণের জন্য দোষী সাব্যস্ত হয়েছিল। মেয়েটি তাদের কাছ থেকে পালিয়ে পুলিশের কাছে গিয়েছিল। তার রিপোর্ট রোমোনা মামলায় তাদের আশঙ্কায় অবদান রেখেছে।

রোমোনার মা এলি কারমাইকেল ২০০৮ সালে নিউইয়র্ক পুলিশ ডিপার্টমেন্টের (এনওয়াইপিডি) বিরুদ্ধে ফেডারেল জেলা আদালতে একটি মামলা দায়ের করেন, তার কর্মকর্তাদের বিরুদ্ধে তারা কীভাবে নিখোঁজ ব্যক্তিদের মামলা পরিচালনা করেন তার বিরুদ্ধে জাতিগত পক্ষপাতিত্বের অভিযোগ আনে; মামলাটি বিচারের জন্য গৃহীত হয়েছিল। এলি কারমাইকেল তার মেয়ের ক্ষেত্রে এনওয়াইপিডির কর্মকাণ্ডের সাথে একই সময়ে আপার ওয়েস্ট সাইডের একজন শ্বেতাঙ্গ স্নাতক ছাত্র ইমেট সেন্ট গুইলেনের নিখোঁজের ঘটনার কর্মকাণ্ডের  বৈপরীত্য তুলে ধরেন (একই ধরনের অপরাধের শিকার সেন্ট গিলেনকে ধর্ষণ, নির্যাতন করা হয় এবং তার নিখোঁজ হওয়ার খবর পাওয়ার পরপরই খুন করা হয়েছে)।  ফেডারেল বিচারক ২০১৪ সালের আগস্ট মাসে মামলাটি খারিজ করে দিয়ে বলেছিলেন যে এই বিষয়ে বিভাগের মধ্যে পদ্ধতিগত জাতিগত পক্ষপাতের কোন প্রমাণ নেই।

পটভূমি 
গায়ানায় জন্মগ্রহণকারী, রোমানা মুর তার পিতা-মাতার সাথে নিউইয়র্ক সিটিতে চলে এসেছিলেন, যেখানে তারা ব্রুকলিনের পূর্ব ফ্ল্যাটবুশ বিভাগে বসতি স্থাপন করেছিল। গায়ানার আত্মীয়রাও সেখানে থাকতেন। স্থানীয় বিদ্যালয়ে পড়ার পর, রোমানা মুর হান্টার কলেজে প্রবেশ করেন। তিনি  ২০০৩ সালে তৃতীয় বর্ষের মনোবিজ্ঞান অনার্স ছাত্রী ছিলেন।

তথ্যসূত্র

মার্কিন যুক্তরাষ্ট্রে নারীর প্রতি সহিংসতা
নারীর প্রতি সহিংসতার ঘটনা
পূর্বে নিখোঁজ ব্যক্তি
নিউ ইয়র্ক শহরের নিখোঁজ ব্যক্তি
খুনের শিকার নারী
ফখরা ইউনুস

ফখরা ইউনুস ( ;  ১৯৭৯ - ১৭ মার্চ ২০১২) ছিলেন একজন পাকিস্তানি মহিলা যিনি অ্যাসিড হামলার শিকার হন। যার ফলে তার মুখে মারাত্মক আঘাত লাগে। ১০ বছরের সময়কালে তার ৩৯টি অস্ত্রোপচার হয়েছিল। তিনি ৩৩ বছর বয়সে আত্মহত্যা করেন।

জীবনী 
ইউনুস পাকিস্তানের একটি নিষিদ্ধ পল্লীর একজন নর্তকী ছিলেন। সেখানেই ভাবী স্বামী বিলাল খারের সাথে তাঁর দেখা হয়েছিল। তিনি ছিলেন পাকিস্তানের বৃহত্তম প্রদেশ পাঞ্জাবের প্রাক্তন গভর্নর এবং মুখ্যমন্ত্রী গোলাম মুস্তাফা খারের ছেলে। তারা তিন বছর ধরে বিবাহিত ছিলেন, ইউনুস শেষ পর্যন্ত তাকে ছেড়ে চলে যান এবং দাবি করেন যে বিলাল তাকে শারীরিক ও মৌখিকভাবে নির্যাতন করেছে। তিনি আরও দাবি করেন যে পরে ২০০০ সালের মে মাসে বিলাল তার সাথে দেখা করতে এসে তার ৫ বছরের ছেলের উপস্থিতিতে তার উপর অ্যাসিড ঢেলে দেন। ছেলেটির পিতা অন্য একজন পুরুষ।

খার দাবি করেছিলেন যে হামলাকারী তার নামের অন্য কেউ ছিল। এই ঘটনায় তাকে সমস্ত অভিযোগ থেকে অব্যাহতি দেওয়া হয়েছিল। ইউনুসকে চিকিৎসার জন্য ইতালির রোমে পাঠিয়েছিলেন খারের সৎ মা তেহমিনা দুরানি। প্রাথমিকভাবে তাকে ভিসা দিতে অস্বীকার করা হয়, কিন্তু জনসাধারণের চাপের মুখে তাকে ইতালিতে যাওয়ার অনুমতি দেওয়া হয়। দুরানি তার চিকিৎসার জন্য ইতালীয় প্রসাধনী সংস্থা সেন্ট অ্যাঞ্জেলিক এবং ইতালীয় সরকারকে নিযুক্ত করেছিলেন। ক্লারিস ফেলির একটি ইতালীয় এনজিও 'স্মাইল এগেইন', ক্ষতবিক্ষত মহিলাদের যত্নে সহায়তা করার জন্য পাকিস্তানে প্রবেশ করেছিল।'

ইউনুস ইতালির রোমের একটি ভবনের ষষ্ঠ তলা থেকে ঝাঁপ দিয়ে আত্মহত্যা করেন। তার মরদেহ দুরানি পাকিস্তানে ফিরিয়ে আনেন এবং ইতালীয় ও পাকিস্তানের পতাকায় মোড়ানো হয়। খারাদারের এধি বাড়িতে ইউনুসের অন্ত্যেষ্টিক্রিয়ার প্রার্থনা অনুষ্ঠিত হয়। তাকে পাকিস্তানের করাচিতে প্রতিরক্ষা এলাকায় সমাধিস্থ করা হয়।

উত্তরাধিকার 
 
তার আক্রমণ, বিচার এবং আত্মহত্যা আন্তর্জাতিক দৃষ্টি আকর্ষণ করে এবং পাকিস্তানে অ্যাসিড হামলার শিকার ব্যক্তিদের দুর্দশার কথা তুলে ধরে। ২০০৭ থেকে ২০১৬ সালের মধ্যে দেশে ১,৩৭৫ টি অ্যাসিড হামলা হয়েছে; অর্থাৎ প্রতি বছর প্রায় ১৫৩ জন; অবশ্য এর মধ্যে মাত্র ৫৬% আসলে মহিলা ভুক্তভোগী অর্থাৎ প্রতি বছর ৮৫ জন। তিনি সমালোচকদের দ্বারা প্রশংসিত ডকুমেন্টারি চলচ্চিত্র সেভিং ফেস-এ (২০১২) অভিনয় করেন, যা তার আত্মহত্যার এক মাসেরও কম সময় আগে দেশের প্রথম অস্কার লাভ করেছিল।     তাঁর সাহায্যে সচেতনতা বৃদ্ধির ফলে, অ্যাসিড আক্রমণ ক্রমাগত হ্রাস পেয়েছে।

"২০১৬ এবং ২০১৭ সালে, মোট ৭১ জন অ্যাসিড হামলার শিকার হয়েছিল, যেখানে ২০১৮ থেকে ২০১৯ সালের মধ্যে অ্যাসিড নিক্ষেপ সম্পর্কিত ৬২টি ঘটনা ঘটেছিল"। উপরন্তু খুব সর্বশেষ অ্যাসিড এবং বার্ন ক্রাইম বিল (২০১৭) সহ মহিলাদের জন্য সুরক্ষার ব্যবস্থা করা হয়েছে, যা "অ্যাসিড পোড়া আক্রান্ত, যারা প্রায়শই আজীবন শারীরিক এবং মানসিক অক্ষমতার মুখোমুখি হয়, তাদের জন্য বিনামূল্যে চিকিৎসা এবং পুনর্বাসন দেয়"। ইউনুস চলচ্চিত্রটি সরাসরি এই জাতীয় আইনটিকে এগিয়ে আনতে এবং সংসদে পাস করতে সহায়তা করেছিল।

তথ্যসূত্র

বহিঃসংযোগ 

 https://web.archive.org/web/20120326205334/http://images.thenews.com.pk/24-03-2012/ethenews/e-99279.htm

পাকিস্তানি যৌনকর্মী
পাকিস্তানে নারীর প্রতি সহিংসতা
অ্যাসিড আক্রমণের শিকার
২০১২-এ আত্মহত্যা
১৯৭৯-এ জন্ম
পাকিস্তানি মহিলা নৃত্যশিল্পী
২০১২-এ মৃত্যু
পাকিস্তানি অপরাধের শিকার
পাকিস্তানি নৃত্যশিল্পী
সুসং

সুসং হলো দূর্গাপুরের মাহমুদুল হাসান সোহাগ এর একটি শিল্পকর্ম। এটি (১৮ ফুট) উঁচু, (২৪ ফুট) ভূমি মোট (৪২ ফুট) এবং বাংলাদেশের দূর্গাপুরে অবস্থিত।

ইতিহাস 
ইতিহাস ও ঐতিহ্যের নৈসির্গীক লিলাভূমি সূসং-দূর্গাপুর উপজেলার বেশ খ্যাতি রয়েছে। চিনামাটির পাহাড়, রাজবাড়ী, মহাশোল মাছ, কালো সোনা (কয়লা), সাদা সোনা (বালি), মেঘালয়ের কূল ঘেষা গারো পাহাড়ের পাদদেশে সুমেশ্বরি নদীর বয়ে চলা, পালতোলা নৌকা, মাঝি, ফেরীঘাট, আকাশে সাদা মেঘের ভেলা, কাশ ফুলে বুনো হাঁসের লুকোচুরি খেলা, অতিথি পাখিদের কল-কাকলি মূখর প্রকৃতি ওপরিবেশ আরো আছে পাহাড়ি নৃ-গোষ্ঠি, আউল-বাউল, বংশি বাদক, জেলে-রাখাল, খেটে খাওয়া মানুষের জীবন চিএ। দূর্গাপুর-নেএকোনার সূর্য সন্তান জাতির গর্ব বাংলাদেশ কমিনিস্ট পার্টির প্রতিষ্ঠাতা মেহনতি  মানুষের নেতা কমরেড মনিসিংহ, টংক ও কৃষকআন্দোলনের অন্যতম নেএী শহিদ হাজং মাতা রাশি মনির প্রতিকৃতি এবং টংক স্মৃতিসৌধ সমূহ, মহান স্বাধীনতা, যুদ্ধ-বিজয় ১৯৭১ এরস্মৃতি চিহ্ন সম্বলিত চিএগুলো পোড়ামাটির ফলকে নন মেগনেট মাধ্যমে আধুনিক ফর্মে তৈরি আধা-বিমূর্ত ময়ূরের লেজের উপরিভাগেখোদাই করা।

তথ্যসূত্র 

চারুকলা
শিল্পকর্ম
এপেক্স

এপেক্স একটি বহুজাতিক জুতা ও বস্ত্র প্রস্তুতকারী প্রতিষ্ঠান। এর প্রধান কার্যালয় বাংলাদেশের ঢাকায় অবস্থিত । ৪০টিরও অধিক দেশে এপেক্স কোম্পানির শাখা রয়েছে। বর্তমানে এপেক্স ট্যানারি, এপেক্স ফুটওয়্যার, এপেক্স ফার্মা, ব্লু ওশান ফুটওয়্যার, এপেক্স এন্টারপ্রাইজ, এপেক্স ইনভেস্টমেন্ট, গ্রে অ্যাডভারটাইজিং বাংলাদেশসহ ১১টি কোম্পানি রয়েছে এপেক্স গ্রুপের।

প্রতিবছর এপেক্সের তৈরি ৪৫ লাখ জোড়া জুতা পৌঁছে যায় ৪০টি দেশে। মার্কিন যুক্তরাষ্ট্রের ম্যাকি ও জেসি পেনি, জাপানের এবিসি মার্ট এবং জার্মানির ডেইচম্যানসহ বিশ্বের বড় খুচরা বিক্রেতারা এপেক্সের গ্রাহক। একই সঙ্গে দেশীয় বাজারেও প্রতিবছর তিন লাখ জোড়া জুতা প্রস্তুত করে এপেক্স। সাড়ে পাঁচশ খুচরা দোকানের মাধ্যমে এগুলো চলে যায় মানুষের পায়ে।  যা দেশব্যাপী ৫৫০ টির অধিক নিজস্ব বিক্রয় কেন্দ্র থেকে এগুলো বিক্রয় করা হয়। প্রায় ৫ মিলিয়ন জুতা বিশ্বব্যাপী ৪০ টি দেশের ১৩০ টি খুচরা বিক্রেতা প্রতিষ্ঠানের কাছে নিয়মিত রপ্তানি করে থাকে এপেক্স।

তথ্যসূত্র 

বাংলাদেশী মার্কা
মিস্টার ইন্ডিয়া (চলচ্চিত্র)

মি. ইন্ডিয়া হলো ১৯৮৭ সালে মুক্তিপ্রাপ্ত হিন্দি ভাষার একটি সুপারহিরো চলচ্চিত্র যেটি পরিচালনা করেন শেখর কাপুর এবং প্রযোজনা করেন বনি কাপুর এবং সুরিন্দর কাপুর। এতে অভিনয় করেন অনিল কাপুর, শ্রীদেবী এবং অমরিশ পুরি। এটি সেলিম-জাবেদ জুটির লিখা সর্বশেষ চিত্রনাট্য এরপর তারা আলাদা হয়ে যায়। গল্পে দেখা যায় অরুন বার্মা (অনিল কাপুর) একজন গরিব বেহালাবাদক এবং কিছু এতিম বাচ্চার পালক। সে ঘড়ির মতো দেখতে একটি যন্ত্রের সন্ধান পায় যার মাধ্যমে সে অদৃশ্য হওয়ার ক্ষমতা অর্জন করে।

১৯৮৩ সালের পারিবারিক নাট্যধর্মী চলচ্চিত্র মাসুম দেখার পর বনি কাপুর পরিচালক কাপুর কে এরকম আরেকটি চলচ্চিত্র বানানোর কথা বলে। এই চলচ্চিত্রের চিত্রায়ণের কাজ জুলাই ১৯৮৫ সালে শুরু হয়ে ৩৫০ দিন পর শেষ হয়।

মি. ইন্ডিয়া ২৫ মে ১৯৮৭ সালে মুক্তি পায়। এটি ব্যবসায়িক সাফল্য লাভ করে এবং ১৯৮৭ সালে ভারতের দ্বিতীয় সর্বোচ্চ ব্যবসাসফল চলচ্চিত্র হিসেবে ঘোষিত হয়। এটি  ৩.৮ কোটি বাজেট এর বিপরীতে ১০ কোটি আয় করে। এটি আধুনিক এবং সমসাময়িক সকল সমালোচকদের থেকে ইতিবাচক সাড়া অর্জন করে। যাদের বেশিরভাগই অনিল কাপুর এবং শ্রীদেবীর অভিনয়ের প্রশংসা করে।

মি. ইন্ডিয়া হিন্দি সিনেমার জন্য একটি মাইলস্টোন স্বরূপ। এটি ভারতীয় সিনেমার প্রথম সুপারহিরো চলচ্চিত্র যা খুব কমই দেখা যায়। পরবর্তীতে এটি তামিল ভাষায় এন রাথাথিন রাথামে (১৯৮৯) এবং কন্নড় ভাষায় জয় কর্ণাটক (১৯৮৯) নামে পুনঃনির্মাণ হয়। এটির একটি ৩ডি সিকুয়েল ২০১১ সালে ঘোষণা করা হয়েছিল কিন্তু বন্ধ হয়ে যায়।

সারসংক্ষেপ 
অরুন এতিম বাচ্চাদের নিয়ে থাকে যে গুন্ডাদের দ্বারা নির্যাতিত হতে থাকে৷ এদের মধ্যে একটি বাচ্চা মারা গেলে সে তার বাবার আবিষ্কার করা একটি ঘড়ির ব্যবহার করে লড়াই করার জন্য যা দ্বারা অদৃশ্য হওয়া যায়।

শ্রেষ্ঠাংশে 

 অনিল কাপুর - অরুণ বার্মা
 শ্রীদেবী - সীমা সোহনি
 অমরিশ পুরি - মোগেম্বো
 আনু কাপুর - মি. গাইতোন্ডে, সীমা'র পত্রিকার সম্পাদক
 রমেশ রাও - পুলিশ ইনস্পেক্টর
 গুরবচন সিং - ক্যাপ্টেন জোরো
 অজিত ভাচানি - তেজা (ক্যামিও) 
 অশোক কুমার - প্রফেসর সিনহা
 বব ক্রিস্টো - মি. ওলকোট
 হরিশ পাটেল - রুপচাঁদ
 Amrish Puri as Mogambo
 অঞ্জন শ্রীভাস্তব - বাবুরাম
 সতীশ কৌশিক - ক্যালেন্ডার 
 আহমেদ খান - এতিম
 আফতাব - জুগাল
 ইউনুস পারভেজ - মানিকলাল
 শরত সেক্সেনা- দাগা

সঙ্গীত 

টি সিরিজ এই চলচ্চিত্রের অ্যালবাম টি ৩০ অক্টোবর ১৯৮৬ সালে মুক্তি দেয়। দ্য ইন্ডিয়ান এক্সপ্রেস এর প্রতিবেদনে বলা হয় ২৪ জুলাই ১৯৮৭ এর হিসেব অনুযায়ী ২.৫ মিলিয়ন ক্যাসেট বিক্রি করে ব্যবসায়িক সাফল্য লাভ করে। চলচ্চিত্রটির সবচেয়ে জনপ্রিয় গান হিসেবে বিবেচিত হয় "হাওয়া হাওয়াই" গানটি। এটি পরবর্তীতে তুমহারি সুলু (২০১৬) চলচ্চিত্রে পুনরায় ব্যবহার করা হয়।

তথ্যসূত্র 

১৯৮৭-এর চলচ্চিত্র
পারমাণবিক যুদ্ধ ও অস্ত্র সম্পর্কে চলচ্চিত্র
মুম্বইয়ের পটভূমিতে চলচ্চিত্র
মুম্বইয়ে ধারণকৃত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
ভারতীয় সুপারহিরো চলচ্চিত্র
ভারতীয় চলচ্চিত্র
চার্লি চ্যাপলিনের সাংস্কৃতিক চিত্রায়ণ
১৯৮০-এর দশকের হিন্দি ভাষার চলচ্চিত্র
লক্ষ্মীকান্ত-প্যায়ারেলাল সুরারোপিত চলচ্চিত্র
সলিম-জাভেদের চিত্রনাট্য সংবলিত চলচ্চিত্র
ভারতীয় শিশুতোষ চলচ্চিত্র
আমার হৃদয় তোমার

আমার হৃদয় তোমার () সিলভিয়া নাভারো, হোর্হে স্যালিনাস এবং মায়রিন ভিলানুয়েভা অভিনীত টেলিভিসার জন্য জুয়ান ওসরিও দ্বারা নির্মিত একটি মেক্সিকান টেলিনোভেলা।

কাস্ট 
 সিলভিয়া নাভারো - আনা লিয়াল
 হোর্হে স্যালিনাস - ফার্নান্দো লাস্কুরিন
 মায়েরন ভিলানুয়েভা - ইসাবেলা ভাজকুয়েজ ডি কাস্ত্রো

তথ্যসূত্র

বহিঃসংযোগ 
 

মেক্সিকো টেলিভিশন ধারাবাহিক
জামিদা বিবি

জামিদা বিবি হলেন একজন নারী কর্মী এবং তিনিই প্রথম নারী যিনি ভারতে মিশ্র জুমার নামাজের জামাতে ইমামতি করেন যেখানে পুরুষ ও মহিলা উভয়েই ছিলেন। তিনি কুরআন সুন্নাত সোসাইটির সাধারণ সম্পাদক।

তিনি তার পিতামাতার ১৩ সন্তানের মধ্যে সর্বকনিষ্ঠ। তার বাবা একজন ভারতীয় সেনা সৈনিক ছিলেন। তিনি মালাপ্পুরমের জামিয়া নদভিয়া আরবি কলেজে পড়াশোনা করেছেন।

তথ্যসূত্র

জীবিত ব্যক্তি
ভারতীয় নারীবাদী
ইসলামি নারীবাদী
মুসলিম সংস্কারক
মরিয়ম গনি

মরিয়ম গনি ( পশতু/দারি : مریم غنی;জন্ম ১৯৭৮) একজন আফগান-মার্কিন দৃশ্যকলা শিল্পী, ফটোগ্রাফার, চলচ্চিত্র নির্মাতা এবং সমাজকর্মী।

জীবনী 
মরিয়ম গনি ১৯৭৮ সালে নিউ ইয়র্কের ব্রুকলিনে আফগান পিতা ও লেবাননি বংশোদ্ভূত মায়ের ঘরে জন্মগ্রহণ করেন। তার বাবা মোহাম্মদ আশরাফ গনি ২০২১ সালের ১৫ আগস্ট পর্যন্ত আফগানিস্তানের রাষ্ট্রপতি ছিলেন। তার মা রুলা সাদে লেবাননের নাগরিক। গনি নির্বাসনে থাকা অবস্থায়  বড় হন এবং ২০০২ সালে ২৪ বছর বয়সের আগে পর্যন্ত আফগানিস্তানে ভ্রমণ করতে পারেননি।  তার পরিবার মেরিল্যান্ডের শহরতলিতে বাস করত। গনি তুলনামূলক সাহিত্য এবং ভিডিও ফটোগ্রাফি এবং ইনস্টলেশন শিল্পে নিউ ইয়র্ক বিশ্ববিদ্যালয় এবং ম্যানহাটনের স্কুল অফ ভিজ্যুয়াল আর্টস থেকে তার ডিগ্রি অর্জন করেন। গনি আইবিমের বাসিন্দা ছিলেন। তিনি বেনিংটন কলেজের ভিজ্যুয়াল আর্টস ফ্যাকাল্টির সদস্য।

কাজ 
২০০৪ সাল থেকে গনি তার দীর্ঘদিনের সহযোগী চিত্রা গণেশের সাথে "অদৃশ্যের সূচক" শিরোনামে একটি মাল্টি মিডিয়া প্রকল্পে কাজ করছেন। এই প্রকল্পটি ৯/১১ পরবর্তী অভিবাসীদের মার্কিন যুক্তরাষ্ট্রের আটক এবং অভিবাসীদের প্রতি জনসাধারণের প্রতিক্রিয়ার একটি রেকর্ড। প্রকল্পটি সময়ের সাথে সাথে বৃদ্ধি পেয়েছে এবং বিকশিত হয়েছে, যার ফলে একটি স্বল্পদৈর্ঘ্য চলচ্চিত্র, হাউ ডু ইউ সি দ্য ডিসেপড?, এবং একটি ওয়েব প্রকল্প। অন্যান্য কিছু উপকরণ হল ট্রান্সক্রিপ্ট, কিছু ভিডিও বা রেডিও ক্লিপের স্ক্র্যাপ। [১] তিনি ট্রান্সমিডিয়াল বার্লিন (২০০৩), লিভারপুল (২০০৪), ইএমএপি সিওল (২০০৫), টেট মডার্ন লন্ডন (২০০৭), ন্যাশনাল গ্যালারি ওয়াশিংটন (২০০৮), বেইজিং (২০০৯) এবং শারজাহ (২০০৯, ২০১১) এ তার প্রদর্শনী উপস্থাপন করেছেন।

সূচক ছাড়াও, তিনি একাধিক চলচ্চিত্র প্রকল্প তৈরি করেছেন, যেমন লাইক ওয়াটার ফ্রম এ স্টোন একটি ২০১৩ সালের একটি প্রকল্প গনি নরওয়ের স্টাভাঙ্গারে তেল আবিষ্কারের সাথে দেশটির রূপান্তর সম্পর্কে চিত্রায়িত হয়েছিল; অথবা ২০১৪ সালে মিসৌরির ফার্গুসনে নির্মিত একটি স্বল্পদৈর্ঘ্য চলচ্চিত্র মার্কিন যুক্তরাষ্ট্রে প্রাতিষ্ঠানিক অসাম্যের দিকে লক্ষ্য করে তৈরি হয়েছে। ২০১৪ সালে লস অ্যাঞ্জেলেসে প্রদর্শিত অনধিকার প্রবেশকারীদের মতো অন্যান্য চলচ্চিত্রগুলি ভাষা অনুবাদের অন্তর্নিহিত সমস্যাগুলি পরীক্ষা করে। গনি তার শিল্প তৈরির জন্য ডিজিটাল মিডিয়া এবং প্রযুক্তির ব্যবহারকে একটি টুলকিট হিসাবে দেখেন।

তার সৃজনশীল শিল্পকর্ম ছাড়াও, গনি একজন সাংবাদিক হিসেবে কাজ করেন, এবং প্রবাসীদের প্রভাবিত করে এমন বিষয়এবং উপসাগরীয় শ্রম ওয়ার্কিং গ্রুপের সদস্য হিসাবে বক্তৃতা দেন, যা আবু ধাবিতে জাদুঘর নির্মাণকারী শ্রমিকদের জন্য একটি এডভোকেসি গ্রুপ। তিনি কমিউনিস্ট যুগে আফগান রাষ্ট্রীয় চলচ্চিত্র নির্মাতাদের দ্বারা ১৯৭৮ থেকে ১৯৯১ সালের মধ্যে নির্মিত কাজগুলি ডিজিটাইজ এবং পুনঃচিত্রিত করার জন্য একজন আর্কিভিস্ট হিসাবেও কাজ করছেন। তিনি আরও মন্তব্য করেছেন যে রেডিও টেলিভিশন আফগানিস্তানে "অডিওভিজুয়াল উপাদানের একটি আশ্চর্যজনক সমৃদ্ধ আর্কাইভ রয়েছে যা ব্যাপক মনোযোগের যোগ্য।" তার বেশিরভাগ কাজের একটি রাজনৈতিক উপাদান রয়েছে এবং সামাজিক ব্যবস্থা এবং অর্থনীতিতে পদ্ধতিগত বৈষম্যের সাথে কথা বলে। তিনি নারী অধিকার এবং মানবাধিকার কর্মী উভয়ই।

তথ্যসূত্র

বহিঃসংযোগ 

 

লেবানীয় বংশোদ্ভূত মার্কিন ব্যক্তি
নিউ ইয়র্ক বিশ্ববিদ্যালয়ের প্রাক্তন শিক্ষার্থী
আফগান নারীবাদী
মার্কিন নারীবাদী
জীবিত ব্যক্তি
১৯৭৮-এ জন্ম
নিউ ইয়র্কের (অঙ্গরাজ্য) চলচ্চিত্র নির্মাতা
পশতুন বংশোদ্ভূত মার্কিন ব্যক্তি
আনবারা সালাম খালিদি

আনবারা সালাম খালিদি () (৪ আগস্ট ১৮৯৭-মে ১৯৮৬) ছিলেন একজন লেবাননের নারীবাদী, অনুবাদক এবং লেখক, যিনি আরব নারীদের মুক্তিতে উল্লেখযোগ্যভাবে অবদান রেখেছিলেন।

প্রাথমিক জীবন এবং শিক্ষা 
খালিদি ১৮৯৭ সালে বৈরুতে র একটি বিশিষ্ট লেবাননের পরিবারে জন্মগ্রহণ করেন। তিনি উসমানীয় পার্লামেন্টের একজন ডেপুটি এবং বণিক সালিম আলী সালামের কন্যা এবং লেবাননের প্রাক্তন প্রধানমন্ত্রী সায়েব সালামের বোন ছিলেন। তার দুই ভাই লেবাননের ক্যাবিনেট মন্ত্রী হিসেবে দায়িত্ব পালন করেন।

১৯১৩ সালে প্যারিসে প্রথম আরব কংগ্রেসের সময় খালিদি আরও দুই মহিলার সাথে কংগ্রেসে একটি টেলিগ্রাম পাঠান। এই টেলিগ্রামটি প্রথম বার্তা যা উচ্চস্বরে পড়া হয়েছিল।

তিনি আধুনিক শিক্ষা লাভ করেন এবং ফরাসি শিখেন। তিনি এবং তার ভাইবোনরা রাস বৈরুতের অ্যাংলিকান সিরিয়ান কলেজে পড়াশোনা করেন, যা আমেরিকান ইউনিভার্সিটি অফ বৈরুতের পূর্বসূরি। ১৯২৫ থেকে ১৯২৭ সাল পর্যন্ত তিনি যুক্তরাজ্যে পড়াশোনা করেন।

কার্যক্রম 
বৈরুতে ফিরে আসার পর, খালিদী সোসাইটি ফর উইমেন রেনেসাঁস নামে অগ্রণী নারী আন্দোলনে যোগ দেন। তিনি সেখানে সমাজ ও রাজনীতিতে নারীর ভূমিকা অগ্রগতিতে, বস্ত্র ও ফ্যাশনের জাতীয় লেবানিজ পণ্যকে উৎসাহিত করতে এবং মহিলাদের জন্য স্কুল প্রতিষ্ঠা এবং নারী শিক্ষার পক্ষে কাজ করার বিষয়ে কাজ করেছিলেন।

১৯২৭ সালে আমেরিকান ইউনিভার্সিটি অফ বৈরুত খালিদিকে ইংল্যান্ডে তার সময় সম্পর্কে কথা বলার জন্য আমন্ত্রণ জানান। তার ভাষণের নাম ছিল "ইংল্যান্ডে একজন প্রাচ্যনারী"। একবার তিনি মঞ্চে উঠে, তিনি তার ঘোমটা খুলে ছিলেন। তিনি লেবাননের প্রথম মুসলিম মহিলা যিনি প্রকাশ্যে পর্দা ত্যাগ করেন।

তিনিই প্রথম হোমারের ওডিসি এবং ভার্জিলের অ্যানিডডের আরবি অনুবাদ করেছিলেন ।

তার স্মৃতিকথা ১৯৭৮ সালে জাওলাহ ফিল দিকরায়াত বায়নাহ লুবনান ওয়া ফিলাস্টিন (ইংরেজিতে লেবানন ও প্যালেস্টাইনের স্মৃতির একটি সফর) শিরোনামে প্রকাশিত হয়। এটি ২০১৩ সালে মেমোয়ার্স অফ আ আর্লি আরব ফেমিনিস্ট শিরোনামে ইংরেজিতে অনূদিত হয়। খালিদী তার স্মৃতিচারণে সিরিয়ার উসমানীয় শাসক জামাল পাশার কার্যকলাপের উপর তার পরিবার ও শৈশবের উপর যে নেতিবাচক প্রভাব ফেলেছিল তার উপর জোর দেন।

ব্যক্তিগত জীবন এবং মৃত্যু 
আনবারা সালাম ১৯২৯ সালে আহমাদ সামিহ আল খালিদী (মৃত্যু. ১৯৫১) নামের একজন ফিলিস্তিনি শিক্ষাবিদকে বিয়ে করেন। এটা ছিল তার দ্বিতীয় বিয়ে। তিনি বাধ্যতামূলক প্যালেস্টাইনের জেরুজালেমের আরব কলেজের অধ্যক্ষ ছিলেন। তারা জেরুজালেমে এবং তারপর বৈরুতে বসতি স্থাপন করে। তিনি ১৯৮৬ সালের মে মাসে বৈরুতে মারা যান।

উৎসর্গ 
আনবারা সালাম খালিদি তার জন্মের ১২১ তম বার্ষিকীতে ৪ আগস্ট ২০১৮ তারিখে একটি গুগল ডুডলের বিষয়বস্তু ছিলেন।

তথ্যসূত্র 

লেবানীয় সুন্নি মুসলিম
লেবানীয় নারীবাদী
১৯৮৬-এ মৃত্যু
১৮৯৭-এ জন্ম
২০শ শতাব্দীর লেখিকা
২০শ শতাব্দীর অনুবাদক
২০শ শতাব্দীর কবি
বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
লেবানীয় নারী সক্রিয়কর্মী
লেবানীয় লেখিকা
মিহাই আইওয়ানি

মিহাই মারিয়ান আইওয়ানি (; জন্ম: ৭ নভেম্বর ১৯৯৯; মিহাই আইওয়ানি নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৮ সালে, আইওয়ানি রোমানিয়া অনূর্ধ্ব-১৯ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। দলগতভাবে, আইওয়ানি এপর্যন্ত ১টি শিরোপা জয়লাভ করেছেন, যা তিনি ফারুল কোন্সতানৎসার হয়ে জয়লাভ করেছেন।

প্রারম্ভিক জীবন
মিহাই মারিয়ান আইওয়ানি ১৯৯৯ সালের ৭ই নভেম্বর তারিখে রোমানিয়ার বুফতেয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আইওয়ানি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 

১৯৯৯-এ জন্ম
জীবিত ব্যক্তি
রোমানীয় ফুটবলার
২০২০ গ্রীষ্মকালীন অলিম্পিকের ফুটবলার
ফুটবল গোলরক্ষক
পুরুষ ফুটবল গোলরক্ষক